pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กระทรวงยุติธรรม” เปิดตัวพระราชบัญญัติการไกล่เกลี่ยข้อพิพาท พ.ศ. ๒๕๖๒
วันพุธที่ 24 กรกฎาคม 2562
“กระทรวงยุติธรรม” เปิดตัวพระราชบัญญัติการไกล่เกลี่ยข้อพิพาท พ.ศ. ๒๕๖๒
“กระทรวงยุติธรรม” เปิดตัวพระราชบัญญัติการไกล่เกลี่ยข้อพิพาท พ.ศ. ๒๕๖๒
ในวันพุธที่ ๒๔ กรกฎาคม ๒๕๖๒ เวลา ๑๑.๐๐ น ณ โรงแรมรามา การ์เด้นส์ ถนนวิภาวดีรังสิต กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดงาน “ประตูสู่ความสมานฉันท์ ร่วมใจกันไกล่เกลี่ย” โดยมี นายสมณ์ พรหมรส อธิบดีกรมคุ้มครองสิทธิและเสรีภาพ กล่าวรายงาน พร้อมด้วยคณะผู้บริหารกระทรวงยุติธรรม หน่วยงานภาครัฐ ภาคเอกเอกชน และภาคประชาชน เข้าร่วมฯ กว่า ๓๐๐ คน การจัดงานดังกล่าวมีวัตถุประสงค์ เพื่อเผยแพร่หลักการและสาระสําคัญของพระราชบัญญัติการไกล่เกลี่ยข้อพิพาท พ.ศ. ๒๕๖๒ เพื่อให้หน่วยงานของรัฐหรือศูนย์ไกล่เกลี่ยข้อพิพาทภาคประชาชน ใช้เป็นเครื่องมือในการยุติระงับข้อพิพาททางแพ่ง ซึ่งมีทุนทรัพย์ไม่มากนัก และข้อพิพาททางอาญาบางประเภท โดยคํานึงถึงความยินยอมของคู่กรณีเป็นสําคัญ ลดปัญหาความขัดแย้ง ลดงบประมาณแผ่นดิน เสริมสร้างสังคมให้อยู่ร่วมกันอย่างปกติสุข ส่งเสริมระบบยุติธรรมทางเลือก และการมีส่วนร่วมของประชาชนในกระบวนการยุติธรรม ภายในงาน มีการบรรยายให้ความรู้ และจัดเวทีเสวนาพระราชบัญญัติการไกล่เกลี่ยข้อพิพาท พ.ศ. ๒๕๖๒ โดย พลตํารวจเอก ชัชวาลย์ สุขสมจิตร์ สมาชิกวุฒิสภา นายวีรศักดิ์ โชติวานิช อดีตกรรมาธิการวิสามัญฯ ร้อยตํารวจโท อุทัย อาทิเวช ผู้แทนสํานักงานอัยการสูงสุด นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ และ นางสาวอรอุมา เกษตรพืชผล เป็นผู้ดําเนินรายการ
รัฐบาลไทย-ข่าวทำเนียบรัฐบาล-รองปลัดวรวรรณฯ เยี่ยมชมการทำปลากระพงเค็มของกลุ่มผู้เลี้ยงปลากะพงในกระชังลุ่มนํ้าทะเลสาบสงขลา ณ จังหวัดพัทลุง
วันพุธที่ 26 กุมภาพันธ์ 2563
รองปลัดวรวรรณฯ เยี่ยมชมการทําปลากระพงเค็มของกลุ่มผู้เลี้ยงปลากะพงในกระชังลุ่มนํ้าทะเลสาบสงขลา ณ จังหวัดพัทลุง
นางวรวรรณ ชิตอรุณ รองปลัดกระทรวงอุตสาหกรรม และคณะ ลงพื้นที่จังหวัดพัทลุง เพื่อเยี่ยมชมการทําปลากะพงเค็มของกลุ่มผู้เลี้ยงปลากะพงในกระชังลุ่มนํ้าทะเลสาบสงขลา
วันนี้ (25 กุมภาพันธ์ 2562) นางวรวรรณ ชิตอรุณ รองปลัดกระทรวงอุตสาหกรรม และนายเจตนิพิฐ รอดภัย รองอธิบดีกรมส่งเสริมอุตสาหกรรม และคณะ ลงพื้นที่จังหวัดพัทลุง เพื่อเยี่ยมชมการทําปลากะพงเค็มของกลุ่มผู้เลี้ยงปลากะพงในกระชังลุ่มนํ้าทะเลสาบสงขลา พร้อมทั้งหารือผู้นําชุมชมแนะนําในเรื่องของบรรจุภัณฑ์ที่จะช่วย ยกระดับการแปรรูปผลิตภัณฑ์เพื่อเพิ่มมูลค่า และได้มอบหมายหน่วยงานในพื้นที่สนับสนุนกลุ่มผู้เลี้ยงปลากระพงสามนํ้าในการพัฒนาและยกระดับสินค้าสู่การเป็นสินค้าระดับชุมชนให้เป็นที่รู้จักมากยิ่งขึ้นต่อไป
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจติดตามความคืบหน้าโครงการก่อสร้างด่านเก็บเงินค่าผ่านทางถาวรและศูนย์ควบคุมกลาง (Control Center Building : CCB) จังหวัดชลบุรี
วันพฤหัสบดีที่ 25 พฤษภาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจติดตามความคืบหน้าโครงการก่อสร้างด่านเก็บเงินค่าผ่านทางถาวรและศูนย์ควบคุมกลาง (Control Center Building : CCB) จังหวัดชลบุรี
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจติดตามความคืบหน้าโครงการก่อสร้างด่านเก็บเงินค่าผ่านทางถาวรและศูนย์ควบคุมกลาง (Control Center Building : CCB) ของกรมทางหลวง
พร้อมด้วย นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม และนายชาติชาย ทิพย์สุนาวี ปลัดกระทรวงคมนาคม เมื่อวันที่ 19 พฤษภาคม 2560 โดยมี นายธานินทร์ สมบูรณ์ อธิบดีกรมทางหลวง คณะผู้บริหาร ข้าราชการ และเจ้าหน้าที่กรมทางหลวง ให้การต้อนรับ ณ ห้องควบคุมศูนย์บัญชาการทางหลวงพิเศษระหว่างเมืองหมายเลข 7 จังหวัดชลบุรี
นายอาคม เติมพิทยาไพสิฐ ได้รับฟังบรรยายสรุปความก้าวหน้าโครงการก่อสร้างด่านเก็บเงินค่าผ่านทางถาวรบนทางหลวงพิเศษหมายเลข 7 ช่วงชลบุรี – พัทยา และโครงการก่อสร้างบนทางหลวงหมายเลข 331 สาย แยกทางหลวงหมายเลข 7 (บ.เนินผาสุข) – บรรจบทางหลวงหมายเลข 331 (มาบเอียง) ตอน 1 คาดว่าการก่อสร้างจะแล้วเสร็จและสามารถเปิดใช้งานได้ปลายปี 2560 สําหรับโครงการก่อสร้างด่านเก็บเงินค่าธรรมเนียมผ่านทางถาวรฯ มีขอบเขตของงานก่อสร้าง ประกอบด้วย 3 งานหลัก ดังนี้
1. งานโยธา (Civil Work) ได้แก่ งานก่อสร้างทาง งานก่อสร้างอาคาร และงานก่อสร้างอาคารศูนย์ควบคุมในพื้นที่ก่อสร้างหลัก 5 แห่ง คือ ด่านจัดเก็บค่าธรรมเนียมผ่านทางบ้านบึง บางพระ หนองขาม ทางโป่ง และพัทยา
2. งานระบบเก็บค่าธรรมเนียมผ่านทาง (Toll Collection System) โดยการติดตั้งระบบเก็บค่าผ่านทางของโครงการฯ เป็นแบบระบบปิด (Closed System) แบบใช้พนักงานจัดเก็บค่าผ่านทาง (Manual Toll Collection System : MTC) ซึ่งสามารถใช้งานร่วมกับระบบจัดเก็บค่าธรรมเนียมผ่านทางบนทางหลวงพิเศษระหว่างเมืองหมายเลข 7 ช่วงกรุงเทพฯ - ชลบุรี ได้อย่างสมบูรณ์ โดยลักษณะการทํางานของ MTC จะจ่ายบัตรให้ผู้ใช้ทางที่ช่องทางขาเข้า และรับบัตรคืนที่ช่องขาออก พร้อมกับคํานวณค่าผ่านทางแจ้งให้ผู้ใช้ทางและพนักงานจัดเก็บค่าผ่านทราบ
3. งานอํานวยความปลอดภัยด้านการจราจร (Traffic Control System) โดยใช้เทคโนโลยีระบบการขนส่งอัจฉริยะเพื่อความปลอดภัย (Intelligent Transportation System for Safety) เพื่อลดความเสี่ยงที่มีอยู่ในระบบให้เหลือน้อยที่สุด
นอกจากนี้ ศูนย์ CCB ได้ติดตั้งระบบตรวจนับจํานวนยานพาหนะและวัดความเร็ว (Image Processing Detector System – IDS) โดยใช้กล้องอิมเมจโพรเซสซิ่งแบบติดตั้งประจําทําหน้าที่ตรวจนับจํานวน และวัดความเร็วของยานพาหนะที่วิ่งผ่านบริเวณพื้นที่ตรวจการณ์ บนทางหลวงพิเศษ ก่อนทําการส่งข้อมูลภาพการจราจรแบบที่เป็นปัจจุบัน (Real Time) ผ่านสายใยแก้วนําแสง (Fiber Optic Cable) และส่งข้อมูลจํานวนและความเร็วของยานพาหนะที่ได้จากการประมวลผลภาพด้วยกล้องอิมเมจโพรเซสซิ่งผ่านระบบเครือข่ายมาเก็บในระบบบันทึกภาพแบบดิจิตอล และคอมพิวเตอร์แม่ข่าย เพื่อทําการวิเคราะห์และเก็บข้อมูลการจราจร รวมถึงแสดงผลบนคอมพิวเตอร์ลูกข่าย แจ้งเตือนเจ้าหน้าที่เมื่อเกิดเหตุการณ์ผิดปกติ และจัดทํารายงานในรูปแบบต่าง ๆ
รัฐบาลไทย-ข่าวทำเนียบรัฐบาล-สธ.เผยศูนย์ One Stop Service รพ.วชิระภูเก็ต ดูแลผู้ประสบภัยเรือล่ม
วันพุธที่ 11 กรกฎาคม 2561
สธ.เผยศูนย์ One Stop Service รพ.วชิระภูเก็ต ดูแลผู้ประสบภัยเรือล่ม
กระทรวงสาธารณสุข เผยศูนย์ One stop service โรงพยาบาลวชิระภูเก็ต ดูแลผู้ประสบภัยเรือล่ม ขณะนี้นอนรักษาในโรงพยาบาล 6 คน ที่โรงพยาบาลองค์การบริหารส่วนจังหวัดภูเก็ต และโรงพยาบาลวชิระภูเก็ต ทุกคนอาการปลอดภัย พิสูจน์อัตลักษณ์ผู้เสียชีวิตแล้ว 43 รายจากที่พบ
สธ.เผยศูนย์ One Stop Service รพ.วชิระภูเก็ต ดูแลผู้ประสบภัยเรือล่ม
กระทรวงสาธารณสุข เผยศูนย์One stop serviceโรงพยาบาลวชิระภูเก็ต ดูแลผู้ประสบภัยเรือล่ม ขณะนี้นอนรักษาในโรงพยาบาล 6 คน ที่โรงพยาบาลองค์การบริหารส่วนจังหวัดภูเก็ต และโรงพยาบาลวชิระภูเก็ต ทุกคนอาการปลอดภัย พิสูจน์อัตลักษณ์ผู้เสียชีวิตแล้ว 43 รายจากที่พบ 45 ราย
วันนี้ (11 กรกฎาคม 2561) นายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุข เขตสุขภาพที่ 11 ให้สัมภาษณ์ว่า กระทรวงสาธารณสุข ได้เปิดศูนย์ปฏิบัติการภาวะฉุกเฉินด้านการแพทย์และสาธารณสุข ที่โรงพยาบาลวชิระภูเก็ต ดูแลผู้ประสบภัยจากเรือล่มตั้งแต่วันที่ 5 กรกฎาคม 2561 ที่ผ่านมา โดยปฏิบัติการร่วมกับหน่วยงานในพื้นที่ ภายใต้การสั่งการของผู้ว่าราชการจังหวัด และเป็นศูนย์One stop serviceประสานงานดูแลผู้ประสบภัยเรือล่ม ทั้งการดูแลรักษาผู้บาดเจ็บ การติดตามผู้สูญหาย การเยียวยาผู้ประสบภัย การประสานส่งกลับซึ่งมี 3 เหตุการณ์ คือ เรือเจ๊ตสกี 2 คน และเรือยอร์ชเซเรนาต้า 42 คน ทุกคนปลอดภัย ส่วนเรือฟินิกซ์ มีผู้โดยสารนักท่องเที่ยวชาวจีนและลูกเรือทั้งหมด 101 คน หลังเกิดเหตุรับตัวส่งโรงพยาบาล 49 คน ส่วนใหญ่เป็นแผลถลอก สําลักน้ํา และค้นพบผู้เสียชีวิตแล้ว 45 ราย ยังคงสูญหายอีก 2 คน
นายแพทย์ณัฐวุฒิกล่าวต่อว่า ในวันนี้ คงเหลือผู้ประสบภัยนอนรักษาในโรงพยาบาล 6 คนใน 2 โรงพยาบาล คือโรงพยาบาลองค์การบริหารส่วนจังหวัดภูเก็ต 5 คนและโรงพยาบาลวชิระภูเก็ต 1 คน ทุกคนอาการปลอดภัย โดยมีทีมแพทย์และจิตแพทย์ให้การดูแลต่อเนื่อง รวมทั้งให้การดูแลสุขภาพจิตญาติผู้เสียชีวิต สําหรับผู้เสียชีวิตได้รับการพิสูจน์อัตลักษณ์และยืนยันจากนิติเวชแล้ว 43 ราย โดยร่างผู้เสียชีวิตทั้งหมดจะอยู่ที่วัดโฆษิตวิหาร รอญาติเตรียมหลักฐานมารับต่อไป
******************************11 กรกฎาคม 2561
รัฐบาลไทย-ข่าวทำเนียบรัฐบาล-รองนายกรัฐมนตรี  ชมการแข่งขันฟุตซอล ทีมหญิง ระหว่างทีมชาติไทย -ปาเลสไตน์
วันอาทิตย์ที่ 17 กันยายน 2560
รองนายกรัฐมนตรี  ชมการแข่งขันฟุตซอล ทีมหญิง ระหว่างทีมชาติไทย -ปาเลสไตน์
รองนายกรัฐมนตรี  ชมการแข่งขันฟุตซอล ทีมหญิง ระหว่างทีมชาติไทย -ปาเลสไตน์
วันนี้ (วันอาทิตย์ที่ 17 กันยายน 2560)
เวลา 10.00 น. ตามเวลาท้องถิ่น ประเทศเติร์กเมนิสถาน (ช้ากว่าประเทศไทย 2 ชม. )ณ กรุงอาชกาบัต ประเทศเติร์กเมนิสถาน
พลเอกธนะศักดิ์ ปฏิมาประกร รองนายกรัฐมนตรี ชมการแข่งขันฟุตซอล ทีมหญิง ระหว่างทีมชาติไทย -ปาเลสไตน์ ในการแข่งขันกีฬาเอเชี่ยนอินดอร์มาเชียลอาร์ทเกมส์ ครั้งที่ 5 ซึ่งผล การแข่งขันปรากฏว่าทีมชาติไทยชนะ 16-1และหลังจากแข่งขัน ได้ไปแสดงความยินดีกับนักกีฬา
รัฐบาลไทย-ข่าวทำเนียบรัฐบาล-งาน AUN-QA 2018
วันอังคารที่ 27 มีนาคม 2561
งาน AUN-QA 2018
ศ.คลินิก นพ. อุดม คชินทร รมช.ศึกษาธิการ เป็นประธานกล่าวเปิดงาน เมื่อวันจันทร์ที่ 26 มีนาคม 2561 ณ โรงแรมดุสิต ธานี กรุงเทพฯ
รมช.อุดมย้ํา "อุดมศึกษาช่วยสร้างคนที่ประกอบอาชีพได้และสร้างนวัตกรรมเป็น"
มหาวิทยาลัยมหิดล ร่วมกับสํานักงานคณะกรรมการการอุดมศึกษา (สกอ.), Asean University Network และ Asean University Network Quality Assurance (AUN-QA) จัดงาน AUN-QA 2018 International Confenrence ภายใต้หัวข้อ QA in Higher Education for SDGs: Converging Global Aspiration with National Realities โดยมี ศ.คลินิก นพ. อุดม คชินทร รมช.ศึกษาธิการ เป็นประธานกล่าวเปิดงาน เมื่อวันจันทร์ที่ 26 มีนาคม 2561 ณ โรงแรมดุสิต ธานี กรุงเทพฯ และมี ศ.นพ. บรรจง มไหสวริยะ รักษาการอธิการบดีมหาวิทยาลัยมหิดล, ดร.ชลธิศ ธีระฐิติ Executive Director, Asean University Network และผู้บริหารตลอดจนคณาจารย์สถาบันอุดมศึกษาในภูมิภาคอาเซียน เข้าร่วมกว่า 200 คน
รมช.ศึกษาธิการกล่าวมีใจความตอนหนึ่งว่า ต้องยอมรับว่าขณะนี้สถาบันอุดมศึกษาในศตวรรษที่ 21 กําลังเผชิญหน้ากับความท้าทายอย่างหลากหลาย ในการเตรียมความพร้อมกําลังคนให้สามารถปรับตัวรองรับงานในอนาคต รองรับความเปลี่ยนแปลงด้านเทคโนโลยี ตลอดจนเศรษฐกิจฐานความรู้ในยุคโลกาภิวัตน์ ซึ่งสิ่งเหล่านี้จะเกิดขึ้นได้ การอุดมศึกษาต้องปรับก่อน โดยปรับทั้งในเชิงปริมาณ เพื่อรองรับการเกิดของประชากรที่ลดลงและสถาบันอุดมศึกษาค่อย ๆ ปิดตัวมากขึ้น ส่วนในเชิงคุณภาพ ต้องปรับเพื่อตอบโจทย์ผู้เรียนในทุกช่วงวัยและตอบสนองรูปแบบการเรียนการสอนแบบใหม่ หรืออาจเรียกได้ว่า “ต้องปฏิรูปเพื่อให้อยู่รอด” นั่นเอง
โดยสถาบันอุดมศึกษา ต้องปรับเพื่อให้การอุดมศึกษามีส่วนสําคัญในการสร้างทรัพยากรมนุษย์ให้สามารถประกอบอาชีพได้สร้างนวัตกรรมเป็นทั้งในประเทศและภูมิภาคอาเซียน ตลอดจนนําไปสู่เป้าหมายการพัฒนาอย่างยั่งยืนของสหประชาชาติ(Sustainable Development Goals: SDGs) ในหลาย ๆ ด้าน อาทิ ขจัดความยากจนในทุกรูปแบบทุกที่, สร้างหลักประกันให้การศึกษามีคุณภาพอย่างเท่าเทียมและครอบคลุม และส่งเสริมโอกาสในการเรียนรู้ตลอดชีวิตสําหรับทุกคน, ส่งเสริมการเจริญเติบโตทางเศรษฐกิจที่ยั่งยืน และครอบคลุม และการจ้างงานเต็มอัตรา และงานที่มีคุณค่าสําหรับทุกคน, สร้างโครงสร้างพื้นฐานที่มีความต้านทานและยืดหยุ่นต่อการเปลี่ยนแปลง ส่งเสริมการพัฒนาอุตสาหกรรมที่ครอบคลุมและยั่งยืน และส่งเสริมนวัตกรรม เป็นต้น
ในส่วนการบริหารจัดการกับความท้าทายดังกล่าว เชื่อว่าการประกันคุณภาพการศึกษา จะเป็นเครื่องมือที่สําคัญและมีประโยชน์ต่อการสร้างมาตรฐานและพัฒนาคุณภาพการศึกษา กระทรวงศึกษาธิการจึงมีความยินดีที่สถาบันอุดมศึกษาหลายแห่งของไทยและอาเซียนได้นําAUN-QAมาใช้พัฒนาคุณภาพการอุดมศึกษาอย่างต่อเนื่อง เพื่อพัฒนาระบบการประกันคุณภาพ ยกระดับมาตรฐานทางวิชาการ ตลอดจนส่งเสริมศักยภาพด้านการศึกษา วิจัย และการบริการวิชาการระหว่างสมาชิก AUN และสถาบันอุดมศึกษาที่ไม่ได้เป็นสมาชิกด้วย โดยความเป็นเลิศจะก่อเกิดจากความพยายามที่ละเล็กที่ละน้อย จากความตั้งใจและความร่วมมือของผู้เข้าร่วมประชุมในครั้งนี้ ซึ่งมั่นใจได้ว่าคุณภาพการศึกษาทั้งในระดับประเทศ ระดับภูมิภาค และระดับโลก จะมีความยั่งยืนและมีอนาคตที่สดใสอย่างแน่นอน
อรพรรณ ฤทธิ์มั่น: สรุป
นวรัตน์ รามสูต: เรียบเรียง
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-ก.แรงงาน รับมอบผลิตภัณฑ์ปูนซีเมนต์ 300 ตัน พร้อมฝึกอาชีพให้ผู้มีรายได้น้อยทั่วประเทศ
วันศุกร์ที่ 19 พฤษภาคม 2560
ก.แรงงาน รับมอบผลิตภัณฑ์ปูนซีเมนต์ 300 ตัน พร้อมฝึกอาชีพให้ผู้มีรายได้น้อยทั่วประเทศ
ปลัดแรงงาน รับมอบผลิตภัณฑ์ปูนซีเมนต์ จํานวน 300 ตัน รวมมูลค่า 720,000 บาท
จากบริษัท ปูนซีเมนต์นครหลวง จํากัด (มหาชน) เพื่อนําไปฝึกอบรมช่างก่อสร้างป้อนตลาดแรงงานและบริการประชน พร้อมจับมือ 24 บริษัท กําหนดแนวทางจัดอบรมอาชีพสาขาช่างให้ชุมชน
หม่อมหลวงปุณฑริก สมิติ ปลัดกระทรวงแรงงาน เป็นประธานในพิธีรับมอบผลิตภัณฑ์ปูนซีเมนต์ จํานวน 300 ตัน โดยมี นายธีรพล ขุนเมือง อธิบดีกรมพัฒนาฝีมือแรงงาน ร่วมรับมอบผลิตภัณฑ์ปูนซีเมนต์ จากนายศิวะ มหาสันทนะ กรรมการและประธานเจ้าหน้าที่บริหาร บริษัทปูนซีเมนต์นครหลวง จํากัด (มหาชน) ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน โดยได้กล่าวภายหลังจากเป็นประธานในพิธีว่า “บริษัทปูนซีเมนต์นครหลวง จํากัด (มหาชน) ถือเป็นพันธมิตรที่ยาวนานของกระทรวงแรงงาน โดยเฉพาะอย่างยิ่งการทํางานร่วมกับกรมพัฒนาฝีมือแรงงาน ในการสนับสนุนผลิตภัณฑ์ปูนซีเมนต์ทุกปี ปีละไม่ต่ํากว่า 300 ตัน มาตั้งแต่ปี พ.ศ. 2538 ซึ่งผลิตภัณฑ์ปูนซีเมนต์ที่ได้รับมอบนี้จะถูกนําไปใช้ในการฝึกอบรมพัฒนาช่างก่อสร้าง ป้อนเข้าสู่ตลาดแรงงาน เพื่อบริการประชาชนและสังคม รวมถึงนําไปสร้างสาธารณประโยชน์ ไม่ว่าจะเป็นวัด โรงเรียน ชุมชนต่างๆ นอกจากนี้ บริษัทฯ ยังสนับสนุนผลิตภัณฑ์ปูนซีเมนต์ในการแข่งขันฝีมือระดับชาติ และระดับนานาชาติอย่างต่อเนื่อง ความร่วมมือดังกล่าวถือเป็นการสร้างงาน สร้างอาชีพ สร้างรายได้ไปพร้อมๆ กัน เป็นการตอบสนองนโยบายของรัฐบาลที่จะขับเคลื่อนประเทศอย่างมั่นคง มั่งคั่ง และยั่งยืน เพื่อก้าวไปสู่ประเทศไทย 4.0”
ทั้งนี้ ความร่วมมือตามแนวทางประชารัฐในครั้งนี้ จะมีส่วนสําคัญในการพลิกชีวิตให้กับผู้มีรายได้น้อย ได้มีอาชีพที่มั่นคง ยกระดับชีวิตให้ดีขึ้น สอดคล้องกับ 8 วาระปฏิรูปกระทรวงแรงงาน “ยกระดับคุณภาพชีวิตแรงงานนอกระบบ” ของพลเอก ศิริชัย ดิษฐกุล รัฐมนตรีว่าการกระทรวงแรงงาน โดยในวันที่ 26 พฤษภาคมนี้ จะมีการเชิญภาคเอกชนจํานวน 24 บริษัท รวมทั้งบริษัท ปูนซิเมนต์ฯ มาหารือแนวทางการขับเคลื่อนการจัดอบรมอาชีพสาขาช่างที่ตลาดแรงงาน แก่คนในชุมชนและผู้ลงทะเบียนผู้มีรายได้น้อยด้วย โดยตั้งเป้าฝึกอบรมทุกสาขา ไม่น้อยกว่า 10,000 คน ซึ่งในปี 2560 กรมพัฒนาฝีมือแรงงาน ได้มีการฝึกสาขาช่างต่างๆ ไปแล้วกว่า 6,215 คน โดยเฉพาะกลุ่มแรงงานนอกระบบและผู้มีรายได้น้อย
นอกจากนี้บริษัทสยามแอ็ดวานซ์เทค จํากัด ยังได้มอบเงินสนับสนุนงบประมาณในการแข่งขันฝีมือแรงงานนานาชาติ สาขาออกแบบวิศวกรรมเครื่องกลด้วยคอมพิวเตอร์ จํานวนเงิน 200,000 บาท ให้อีกด้วย
+++++++++++++++++++
กองเผยแพร่และประชาสัมพันธ์
ดาวนภา เนาวรังษี ข่าว
สมภพ ศีลบุตร ภาพ
19 พฤษภาคม 2560
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเกาหลีประจำประเทศไทย เข้าเยี่ยมคารวะรัฐมนตรีประจำสำนักนายกรัฐมนตรี
วันศุกร์ที่ 16 กุมภาพันธ์ 2561
เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
วันที (16 กุมภาพันธ์ 2561) เวลา 10.30 น. นายโน ควัง–อิล (H.E. Mr. Noh Kwang-il) เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการสนทนา ดังนี้
รัฐมนตรีประจําสํานักนายกรัฐมนตรีกล่าวต้อนรับเอกอัครราชทูตสาธารณรัฐเกาหลีประจําประเทศไทย พร้อมทั้งแสดงความยินดีกับความสัมพันธ์ทางการทูตของทั้งสองประเทศที่ดําเนินมายาวนาน และจะครบรอบ 60 ปีในปีนี้ หวังว่าทั้งสองฝ่ายจะจัดกิจกรรมเพื่อร่วมเฉลิมฉลองโอกาสสําคัญดังกล่าว โอกาสนี้ เอกอัครราชทูตสาธารณรัฐเกาหลีประจําประเทศไทยกล่าวแสดงความยินดีที่รัฐมนตรีประจําสํานักนายกรัฐมนตรีได้ดํารงตําแหน่งรัฐมนตรีประจําสํานักนายกรัฐมนตรีอีกครั้ง และยืนยันว่าเกาหลีใต้จะสานต่อความสัมพันธ์และความร่วมมือที่มีกับไทยให้แนบแน่นเช่นนี้ต่อไป
นอกจากนี้ รัฐมนตรีประจําสํานักนายกรัฐมนตรีได้กล่าวแสดงความยินดีกับเกาหลีใต้ที่จัดพิธีเปิดการแข่งขันกีฬาโอลิมปิกฤดูหนาว เมื่อวันที่ 9 กุมภาพันธ์ที่ผ่านมา ได้อย่างสวยงามอลังการที่แสดงให้เห็นถึงการเตรียมการเป็นอย่างดี และความร่วมมือกันระหว่างเกาหลีเหนือและเกาหลีใต้ในการแข่งขันครั้งนี้ ยังสะท้อนให้เห็นถึงพัฒนาการด้านความสัมพันธ์บนคาบสมุทรเกาหลีอีกด้วย จึงขอเอาใจช่วยให้การจัดงานดังกล่าวประสบความสําเร็จดังที่ตั้งใจไว้
ในช่วงท้าย เอกอัครราชทูตสาธารณรัฐเกาหลีประจําประเทศไทยแสดงความขอบคุณฝ่ายไทยที่มีการแลกเปลี่ยนความร่วมมือในมิติต่าง ๆ เสมอมา โดยเฉพาะการแก้ไขปัญหาในคาบสมุนทรเกาหลี ซึ่งฝ่ายไทย ยินดีที่ได้เห็นพัฒนาการเชิงบวกของสถานการณ์บนคาบสมุทรเกาหลี และขอยืนยันการปฏิบัติตามมติของคณะมนตรีความมั่นคงแห่งสหประชาชาติอย่างเคร่งครัด ทั้งนี้ หวังว่าพัฒนาการนี้จะนําไปสู่การเจรจาพูดคุยเพื่อสร้างสันติภาพอย่างถาวรบนคาบสมุทรเกาหลีต่อไป
รัฐบาลไทย-ข่าวทำเนียบรัฐบาล-โครงการปลูกป่า และป้องกันไฟป่า
วันอังคารที่ 28 กรกฎาคม 2563
โครงการปลูกป่า และป้องกันไฟป่า
วันอังคารที่ 28 กรกฎาคม 2563
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี เชิญชวนประชาชนทุกภาคส่วนร่วมโครงการปลูกป่า และป้องกันไฟป่า เพื่อฟื้นคืนระบบนิเวศป่าต้นน้ําและแก้ไขปัญหาภัยแล้ง น้ําหลาก ในพื้นที่ลุ่มน้ําหลักของประเทศ โดยครอบคลุมถึงป่าต้นน้ํา ป่าพรุ และป่าชายเลนที่มีชุมชนอยู่อาศัยและใช้ประโยชน์ พื้นที่เป้าหมายปลูกป่าและฟื้นฟูป่าทั่วประเทศตั้งแต่ปี 2563 - 2570 ไม่น้อยกว่า 2,600,000 ไร่ นอกจากนี้ ยังช่วยสืบสาน รักษา และต่อยอดแนวพระราชดําริ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สร้างความมั่นคงด้านทรัพยากรธรรมชาติ สังคม และเศรษฐกิจ สู่การพัฒนาที่ยั่งยืน และพัฒนาคุณภาพชีวิตคนในชุมชนที่อยู่รอบเขตป่าให้สามารถอยู่อาศัยกับป่าได้อย่างยั่งยืน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ลักษณ์ พบปะกลุ่มเกษตรกร ศูนย์ข้าวชุมชนนาแปลงใหญ่ บ.ดงน้อย ต.พระธาตุ อ.นาดูน จ.มหาสารคาม
วันพุธที่ 27 ธันวาคม 2560
รมช.ลักษณ์ พบปะกลุ่มเกษตรกร ศูนย์ข้าวชุมชนนาแปลงใหญ่ บ.ดงน้อย ต.พระธาตุ อ.นาดูน จ.มหาสารคาม
รมช.ลักษณ์ พบปะกลุ่มเกษตรกร ศูนย์ข้าวชุมชนนาแปลงใหญ่ บ.ดงน้อย ต.พระธาตุ อ.นาดูน จ.มหาสารคาม พร้อมเปิดงาน "นิทรรศการผลงานกระทรวงเกษตรและสหกรณ์ และผลิตภัณฑ์ OTOPร่วมกับงานพยัคฆ์รําลึก 125 ปี"
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ ลงพื้นที่พบปะกลุ่มเกษตรกร ศูนย์ข้าวชุมชนนาแปลงใหญ่ บ.ดงน้อย ต.พระธาตุ อ.นาดูน จ.มหาสารคาม มีสมาชิก จํานวน 200 ราย พื้นที่ 3,000 ไร่ ดําเนินการผลิตข้าวปลอดภัย ผลิตข้าวอินทรีย์ และผลิตเมล็ดพันธุ์ข้าว ซึ่งทางกระทรวงเกษตรฯ ยังคงสนับสนุนการทําเกษตรในรูปแบบแปลงใหญ่ เพื่อให้เกษตรกรมีการรวมกลุ่มกันอย่างเข้มแข็ง อีกทั้งยังช่วยในเรื่องการลดต้นทุนการผลิต และเพิ่มโอกาสในการแข็งขัน นอกจากนี้ ยังสนับสนุนให้เกษตรกรใช้หลักเศรษฐกิจพอเพียงในการดําเนินงาน รวมทั้งการปลูกพืชแบบผสมผสานเพื่อให้เกษตรกรมี ความหลากหลายในการทําการเกษตรต่อไป
"กระทรวงเกษตรและสหกรณ์มีแนวทางในการต่อยอดการทําเกษตรแปลงใหญ่ในการเชื่อมโยงเกษตรกรสู่ผู้บริโภคโดยตรง เช่น มุ่งหวังให้กลุ่มเกษตรกรนําผลผลิตข้าวมาแปรรูป หรือการให้เกษตรกรเก็บรักษาข้าวไว้ในฉางข้าว ทั้งในระดับครัวเรือน หรือในรูปกลุ่มวิสาหกิจชุมชน เป็นต้น จะช่วยให้ข้าวถูกปล่อยออกมาตามความต้องการของตลาด ทําให้ไม่เกิดภาวะข้าวล้นตลาดตามมา" นายลักษณ์ กล่าว
จากนั้น เป็นประธานเปิดงาน "นิทรรศการผลงานกระทรวงเกษตรและสหกรณ์ และผลิตภัณฑ์ OTOP ร่วมกับงานพยัคฆ์รําลึก 125 ปี"ที่จัดขึ้นระหว่างวันที่ 23 - 26 ธันวาคม 2560 ณ อ.พยัคฆภูมิพิสัย จ.มหาสารคาม ซึ่งมีหน่วยงานของกระทรวงเกษตรและสหกรณ์ร่วมจัดนิทรรศการ อาทิ สํานักงานเกษตรจังหวัดมหาสารคาม เกษตรและสหกรณ์จังหวัดมหาสารคาม ศูนย์วิจัยและพัฒนาการเกษตร โครงการชลประทาน สถานีพัฒนาที่ดิน สํานักงานประมงจังหวัด สํานักงานสหกรณ์จังหวัด และสํานักงานตรวจบัญชีสหกรณ์ เป็นต้น เพื่อส่งเสริมให้ประชาชน และผู้ประกอบการ ได้นําสินค้ามาจัดทําหน่ายเพื่อสร้างรายได้ต่อไป
ทั้งนี้ ได้มอบเงินช่วยเหลือเกษตรกรผู้ประสบอุทกภัย จํานวน 36,939 ราย จํานวนเงิน 290,913,104.50 บาท ที่ได้อิทธิพลจากพายุโซนร้อนเซินกา ทําให้เกิดฝนตกหนักต่อเนื่องในพื้นที่จังหวัดมหาสารคาม ก่อให้เกิดความเสียหายเป็นจํานวนมาก โดยเฉพาะพื้นที่เกษตรที่ได้รับความเสียหายเป็นวงกว้าง จึงมีการประกาศเขตให้ความช่วยเหลือผู้ประสบภัยพิบัติกรณีฉุกเฉิน ในพื้นที่ 12 อําเภอ ได้แก่ อําเภอพยัคฆภูมิพิสัย วาปีปทุม กันทรวิชัย ชื่นชม กุดรัง โกสุมพิสัย นาเชือก เมืองมหาสารคาม เชียงยืน นาดูน ยางสีสุราช และบรบือ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีประกาศผลและมอบรางวัลการประกวดจิตรกรรมยูโอบี ครั้งที่ 10
วันอังคารที่ 1 ตุลาคม 2562
นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีประกาศผลและมอบรางวัลการประกวดจิตรกรรมยูโอบี ครั้งที่ 10
นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีประกาศผลและมอบรางวัลการประกวดจิตรกรรมยูโอบี ครั้งที่ 10
วันที่ 1 ตุลาคม 2562 เวลา 13.45 น. นายกฤษศญพงษ์ ศิริ ปลัดกระทรวงวัฒนธรรม เป็นประธานในพิธีประกาศผลและมอบรางวัลการประกวดจิตรกรรมยูโอบี ครั้งที่ 10 โดยมีนายตัน ชุน ฮิน กรรมการผู้จัดการใหญ่ธนาคารยูโอบี ผู้ช่วยศาสตราจารย์ สมพร รอดบุญ ประธานคณะกรรมการตัดสิน ศิลปิน ผู้สนใจเข้าร่วม ณ ห้องประชุมอเนกประสงค์ชั้น 1 หอศิลปวัฒนธรรมแห่งกรุงเทพมหานคร
รัฐบาลไทย-ข่าวทำเนียบรัฐบาล-การยางแห่งประเทศไทยชี้แจงปัญหาราคายางพาราตกต่ำ
วันอังคารที่ 22 ตุลาคม 2562
การยางแห่งประเทศไทยชี้แจงปัญหาราคายางพาราตกต่ํา
การยางแห่งประเทศไทยชี้แจงปัญหาราคายางพาราตกต่ํา
จันทร์ 21 ตุลาคม 2562นายสุนันท์ นวลพรหมสกุลรักษาการแทนผู้ว่าการการยางแห่งประเทศไทย ชี้แจงถึงนโยบายประกันราคายางพารา ระยะที่ 1 เพื่อแก้ปัญหาราคายางผันผวน ซึ่งเป็นแนวทางระยะสั้น เพื่อช่วยเหลือเกษตรกรชาวสวนยาง (เจ้าของสวน ผู้เช่า ผู้ทํา และคนกรีดยาง) ที่ขึ้นทะเบียนและแจ้งข้อมูลพื้นที่กับการยางแห่งประเทศไทย (กยท.) ก่อนวันที่ 12 สิงหาคม 2562ว่า เบื้องต้นมีเกษตรกรชาวสวนยาง จํานวน 1,711,252 ราย (เจ้าของสวน ผู้เช่า ผู้ทํา 1,412,017 ราย และคนกรีดยาง 299,235 ราย) คิดเป็นพื้นที่ 17,201,391 ไร่ โดยให้มีการประกันรายได้ รายละไม่เกิน 25 ไร่ ที่ปริมาณผลผลิตยาง (ยางแห้ง) 240 กก./ไร่/ปี หรือ 20 กก./ไร่/เดือน กําหนดระยะเวลาประกันรายได้ 6 เดือน (เดือนตุลาคม 2562 – มีนาคม 2563) ซึ่งเงินประกันรายได้ในแต่ละเดือน จะถูกแบ่งระหว่างเกษตรกรเจ้าของสวนยางและคนกรีดยางในสัดส่วน 60 : 40 แบ่งตามประเภทยาง ดังนี้ ยางแผ่นดิบคุณภาพดี 60 บาท/กิโลกรัม น้ํายางสด (DRC 100%) 57 บาท/กิโลกรัม และยางก้อนถ้วย (DRC 50%) 23 บาท/กิโลกรัม โดยราคากลางจะกําหนดโดยคณะกรรมการกําหนดราคากลางอ้างอิง ประกาศทุก 2 เดือน และจะเร่งดําเนินการจ่ายเงินประกันรายได้ให้กับผู้เข้าร่วมโครงการรอบแรก ในวันที่ 1-15 พฤศจิกายน 2562 โดยให้ ธ.ก.ส. เป็นผู้ดําเนินการโอนเงินเข้าบัญชีเกษตรกรชาวสวนยางโดยตรง งบประมาณในโครงการรวมทั้งสิ้น 24,278,626,534 บาท
ทั้งนี้ การยางแห่งประเทศไทย (กยท.) เตรียมจัดตั้งบริษัทลูก เพื่อดําเนินธุรกิจร่วมกับสถาบันเกษตรกร ซึ่งได้มีการจัดทํา TOR เพื่อการจัดตั้งบริษัทลูกขึ้นมา และจะนําเรื่องเข้าคณะกรรมการการยางแห่งประเทศไทย พิจารณาในเดือนพฤศจิกายน นี้ หลังจากผ่านความเห็นชอบจาก คณะกรรมการแล้วจะเร่งจดทะเบียนบริษัทให้เร็วที่สุด ในส่วนของการจัดตั้งโรงงานจะเป็นขั้นตอนต่อไปที่จะเร่งดําเนินการให้เป็นรูปธรรมโดยเร็วเช่นกัน ซึ่งรวมไปถึงการพัฒนาโรงงานผลิตยางของ กยท. ที่มีอยู่ทั้ง 6 แห่ง ให้มีศักยภาพในการดําเนินงานเพื่อรองรับกําลังการผลิตที่เพิ่มสูงขึ้น โดยที่ผ่านมาโรงงานของ กยท. ได้รับการรับรองมาตรฐาน ISO 9001:2015 ซึ่งจะสามารถรองรับความต้องการของตลาดที่ กยท. ได้เปิดตลาดไว้ได้มากขึ้น ซึ่งโรงงานของ กยท. ก็จะสามารถรองรับผลผลิตของเกษตรกร สถาบันเกษตรกร ในทุกชนิดยาง ไม่ว่าจะเป็นน้ํายางสด ยางแผ่น และยางก้อนถ้วย ซึ่ง กยท. ให้การส่งเสริมและสนับสนุนให้มีตลาดในการซื้อขาย
รัฐบาลไทย-ข่าวทำเนียบรัฐบาล-คปภ. แจงเหตุเรือล่มเกาะง่าม-เกาะกะโหลก อ่าวชุมพร ประกันภัยคุ้มครอง
วันพฤหัสบดีที่ 27 กรกฎาคม 2560
คปภ. แจงเหตุเรือล่มเกาะง่าม-เกาะกะโหลก อ่าวชุมพร ประกันภัยคุ้มครอง
• ผู้เสียชีวิตรายละ 100,000 บาท บาดเจ็บรายละ 15,000 บาท
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีที่เกิดเหตุเรือโดยสารท่องเที่ยวจมลงกลางทะเล บริเวณเกาะง่าม - เกาะกะโหลกในอ่าวชุมพร เขตอําเภอปทิว จังหวัดชุมพร เมื่อวันที่ 26 กรกฎาคม 2560 โดยมีนักท่องเที่ยวได้รับบาดเจ็บ 11 ราย และเสียชีวิต 5 ราย
ตามกฎกระทรวงฉบับที่ 73 (พ.ศ.2549) ออกตามความในพระราชบัญญัติการเดินเรือในน่านน้ําไทย พ.ศ. 2456 กําหนดให้เจ้าของเรือหรือผู้ประกอบการเดินเรือสําหรับโดยสารต้องจัดให้มีการประกันภัยคุ้มครองผู้โดยสาร ในเบื้องต้น สํานักงาน คปภ. ได้ทําการตรวจสอบพบว่าในขณะเกิดเหตุเรือลําดังกล่าวได้ทําประกันภัยคุ้มครองความรับผิดต่อผู้โดยสารไว้กับบริษัท วิริยะประกันภัย จํากัด (มหาชน) ตามกรมธรรม์เลขที่ 08628-1771/POL/000650-501 เริ่มระยะเวลาความคุ้มครอง 12 เมษายน 2560 สิ้นสุดวันที่ 12 เมษายน 2561 โดยให้ความคุ้มครองในกรณีเสียชีวิต การสูญเสียอวัยวะ (สายตา หรือทุพพลภาพถาวรสิ้นเชิง) จํานวน 100,000 บาทต่อคน และกรณีบาดเจ็บจะได้รับค่ารักษาพยาบาลไม่เกิน 15,000 บาทต่อคน
เลขาธิการ คปภ. กล่าวด้วยว่า จากการประสานงานเบื้องต้นกับบริษัทผู้รับประกันภัยเกี่ยวกับความคุ้มครองตามกรมธรรม์ประกันภัยของผู้โดยสารกรณีเสียชีวิตทั้ง 5 รายจากอุบัติเหตุในครั้งนี้จะได้รับค่าสินไหมทดแทนรายละ 100,000 บาท ขณะนี้อยู่ระหว่างรอให้ทายาทผู้เสียชีวิตนําหลักฐานเข้ายื่นต่อบริษัทฯ เพื่อขอรับค่าสินไหมทดแทน ซึ่ง คปภ.จะได้เร่งรัดให้ทางบริษัทฯดําเนินการจ่ายค่าสินไหมโดยเร็วต่อไป พร้อมกันนี้ยังได้สั่งการให้ สํานักงาน คปภ. จังหวัดชุมพร และสายคุ้มครองสิทธิประโยชน์ของสํานักงาน คปภ. ตรวจสอบข้อมูลเพิ่มเติมด้วยว่าผู้เสียชีวิตรวมถึงผู้ได้รับบาดเจ็บได้มีการทําประกันชีวิต และประกันภัยอุบัติเหตุส่วนบุคคลไว้ด้วยหรือไม่ ทั้งนี้หากพบว่ามีการทําประกันภัยไว้ สํานักงาน คปภ. จะเร่งประสานงานให้บริษัทประกันภัยที่เกี่ยวข้องให้ความช่วยเหลือและเยียวยาครอบครัวผู้เสียชีวิต และผู้ได้รับบาดเจ็บต่อไป
เลขาธิการ คปภ. กล่าวเสริมว่า สํานักงาน คปภ. ขอแสดงความเสียใจอย่างยิ่งกับครอบครัวผู้เสียชีวิต โดย สํานักงาน คปภ. จะช่วยอํานวยความสะดวกด้านการประกันภัยให้แก่ทายาทผู้เสียชีวิตอย่างเต็มที่ ทั้งนี้ อยากจะฝากเตือนผู้ประกอบการเดินเรือ รวมถึงผู้ประกอบการขนส่งมวลชนอื่นๆ ควรทําประกันภัยตามที่กฎหมายกําหนด และหมั่นตรวจสอบวันหมดอายุกรมธรรม์ด้วยเพื่อให้ผู้ประสบภัยได้รับความคุ้มครองอย่างทั่วถึง และครบวงจร สอบถามข้อมูลเพิ่มเติมได้ที่ สายด่วน คปภ. 1186